b'\n_START_ARTICLE_\nKujeda\n_START_PARAGRAPH_\nKujeda (ven. \xd0\x9a\xd1\x83\xd0\xb5\xd0\xb4\xd0\xb0\xcc\x81) on taajama, maalaiskunta ja Kujedan piirin hallinnollinen keskus Permin aluepiiriss\xc3\xa4 Ven\xc3\xa4j\xc3\xa4ll\xc3\xa4. Se sijaitsee Kaman sivujoen Buin varrella 267 kilometri\xc3\xa4 Permist\xc3\xa4 etel\xc3\xa4\xc3\xa4n. Taajaman kautta kulkee Kazanin ja Jekaterinburgin v\xc3\xa4linen rautatie. Asukkaita on 9\xc2\xa0800 henke\xc3\xa4 (vuonna 2002)._NEWLINE_Paikkakunta on saanut alkunsa vuonna 1915 rakennetusta rautatieasemasta. Vuonna 1931 siit\xc3\xa4 tuli Kujedan piirin keskus ja vuonna 1957 kaupunkimainen taajama (my\xc3\xb6hemmin se on menett\xc3\xa4nyt t\xc3\xa4m\xc3\xa4n statuksen)._NEWLINE_Kujedassa toimii elintarviketeollisuutta, \xc3\xb6ljyn porausta harjoittava yritys sek\xc3\xa4 mets\xc3\xa4talouksia. Taajamassa on kaksi keskikoulua, ammattikoulu, musiikkikoulu, lasten luomisty\xc3\xb6n keskus, kulttuuritalo, kaksi kirjastoa ja piirisairaala. Paikallislehten\xc3\xa4 ilmestyy Kujedinski vestnik (\xe2\x80\x9dKujedan sanansaattaja\xe2\x80\x9d).'